Podaci su to dobiveni anketom Ministarstva turizma o ulaganjima hotelskih tvrtki i županija, koji znače da će se u ovoj godini uložiti gotovo dvostruko više nego lani, od čega samo u četiri dalmatinske županije 110 milijuna eura. Kada se zna da u taj iznos nisu uključene potencijalne investicije za koje su u tijeku natječaji koji će im odrediti visinu sredstava i budućeg vlasnika, poput Kupara, Velikog Brijuna, rapskog “Imperijala”, dubrovačkog “Maestrala” i “Plata”, jasno je da je ulaganje u turizam, čini se, u Hrvatskoj postalo isplativo.– U turističkom sektoru prošle je godine investirano 230 milijuna eura, dok je za ovu godinu planirano 410 milijuna eura. Najave za ovu godinu su osobito u greenfield investicijama, što je ohrabrujuće. Najavom možemo biti više nego zadovoljni jer se polako približavamo tempu koji je zacrtan po Strategiji razvoja turizma, da do kraja 2020. godine investiramo sedam milijardi eura – kaže, ministar turizma.Najveći dio novca, čak 128 milijuna eura, namijenjeno je za istarski turizam, jer, primjerice, tvrtka “Maistra” ove godine ulaže 25 milijuna kuna u uređenje šetnice, plaže i uvale Lone, smještene podno hotela “Monte Mulini”, kažeiz marketinga “Maistre”. Na jesen će početi uređenje hotela “Adriatic” na rovinjskom gradskom trgu, vrijedno 30 milijuna kuna.Kada se brojnim ulaganjima “Valamara” doda i završetak gradnje “Aquapark Istralandia”, vrijednosti 25 milijuna eura, hrvatsko-češke tvrtke, jasno je da vlasnici turističkog sektora u toj regiji ulažu sami puno više nego sve četiri dalmatinske županije zajedno u ovoj godini.No, unatoč tome ni turistički jug zemlje ne zaostaje, ponajprije dubrovačko i zadarsko područje, o čemu detaljno pišemo u pojedinačnim tekstovima po županijama.